Baksei Chamkrong
<s>Baksei Chamkrong (kmerski za "Ptica koja štiti pod svoje krilo") je maleni kmerski piramidalni terasasti hram u Angkoru, Kambodža.</s><s>Izgradio ga je kralj Harshavarman I. (v. 944.-968.) za svog oca Yasovarmana kao hinduistički hram posvećen Šivi, a nalazi se s lijeve strane južnog ulaza u grad Angkor Thom.</s>

<s>Ime mu potječe od legenda da je jedan kralj Kmerskog carstva morao bježati kada je Angkor bio pod opsadom, na što je s neba sletjela jedna ptica i skrila ga pod svoje krilo.</s>

<s>Ovaj hram je bio prvi koji je izgrađen od trajnih materijala, kao što su opeka i kamen laterit s ukrasima od vapnenca.</s><s>Ipak je većina štuko ukrasa s fasade hrama propala, no greda od vapnenca iznad ulaza u središnji toranj ima raskošno isklesan prizor Indre koji jaše troglavog slona Airavatu.</s><s>Njih s obje strane povezuje raskošni vijenac, a s obje strane malenog ulaza nalaze se natpisi.</s>

<s>Od 1992. godine, Baksei Chamkrong je, kao dio Angkora, na popisu svjetske baštine UNESCO-a.</s>

<s>Izvori</s>

<s>Michael Freeman i Claude Jacques, Ancient Angkor, River Books, Bangkok, 1999., .</s>

<s>Vanjske veze</s>

<s>The Bayon Symposium (Unesco): 1996. - 2001.</s><s>Fotografije Bayona</s>

<s>Hinduistički hramovi u Kambodži
Kmersko Carstvo
Svjetska baština u Kambodži</s>

